കുട്ടികളെ വരവേല്ക്കാന് സ്കൂളുകള് ഒരുങ്ങി ചിറക്കടവ്: ഗ്രാമദീപം വായനശാല അക്ഷരസേന അംഗങ്ങളും പി.ടി.എ.ഭാരവാഹികളും ചേര്ന്ന് വെ ള്ളാള സമാജം സ്ക്കൂളിലെ ബഞ്ച്, ഡസ്ക്, ബോര്ഡ്, മേശ തുടങ്ങിയവ അണുവിമുക്തമാക്കി ശുചീകരിച്ചു. അക്ഷരസേന വാളന്റിയര് ഗ്രൂപ്പ് ഭാരവാഹികളായ അനന്ദു സോമദാസ്, ജിഷ്ണു, ബിജു, എസ്.ഉണ്ണികൃഷ്ണന്, എം.കെ.രേണുകാരാജ്, അഭിരാമി സോമദാസ്, ഗോകുല് ബിജു എന്നിവരും ലൈബ്രറി ഭാരവാഹികളായ പി.എന്.സോജന്.ടി.പി.ശ്രീലാല്, ജയ സോമദാസ് എന്നിവരും നേതൃത്വം നല്കി. തിങ്കള്, ചൊവ്വ, ബുധന് ദിവസങ്ങളില് താവൂര് ഗ്രാമദീപം ഭാഗങ്ങളില് നിന്നുള്ള കുട്ടികളാണ് സ്കൂളില് എത്തുക. വ്യാഴം,വെള്ളി,ശനി ദിവസങ്ങളില് പൊന്കുന്നം, മൂലകുന്ന്, ചെറുവള്ളി,19ാംമൈല് ഭാഗങ്ങളില്നിന്നുള്ള കുട്ടികള്ക്കായി ക്ലാസ്സുകള് നടത്തും.സമീപ പ്രദേശങ്ങളില് നിന്നുള്ള കുട്ടികള് ഒഴികെ ദൂരസ്ഥലങ്ങളില് നിന്നും എത്തുന്ന കുട്ടികള്ക്ക് വാഹനസൌകര്യം ഏര്പ്പെടുത്തിയിട്ടുണ്ടെന്ന് സ്കൂള് പ്രധാനാദ്ധ്യാപിക എം.ജി.സീന പറഞ്ഞു. അന്പതോളം കുട്ടികള് സ്കൂള് ബാഗുമായി നടന്നാണ് പ്രവേശനോത്സവത്തിനെത്തുന്നത്.വര്ഷങ്ങള്ക്കുശേഷം ആദ്യമായാണ് കുട്ടികള് നടന്ന് സ്കൂളിലെത്തുന്നത്.